Anderlecht har været meldt interesseret i FC Midtjyllands Paul Onuachu, men ser nu ud til at købe Leeds' Kemar Roofe i stedet.

De belgiske storklubber Anderlecht og Genk har længe været meldt interesseret i FC Midtjyllands Paul Onuachu, men nu ser Anderlecht ud til at rette fokus mod en anden angriber.

Ifølge engelske og belgiske medier, blandt andre HLN, er Anderlecht tæt på at hente angriberen Kemar Roofe.

26-årige Roofe spiller nu i Leeds, hvor han i sidste sæson blev topscorer med 15 mål i 33 kampe.

Et bestyrelsesmedlem fra Leeds bekræfter over for HLN, at en handel er tæt på, og dermed ser Anderlecht ud til at få en ende på klubbens månedlange søgen efter en angriber.

Ifølge HLN var der også interesse for jamaicanske Roofe fra Premier League og skotske Rangers.